MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets beslutning om edb-registrering af punktafgiftspligtige varers bevægelser og kontrollen hermed

2001/0185 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets beslutning om edb-registrering af punktafgiftspligtige varers bevægelser og kontrollen hermed

1- SAGSFORLØB

Forslag sendt til Europa-Parlamentet og Rådet (dok. KOM(2001) 466 endelig udgave - 2001/0185 COD): // 19. november 2001

Udtalelse fra Det Europæiske Økonomiske og Sociale Udvalg: // 29. maj 2002

Udtalelse fra Europa-Parlamentets førstebehandling: // 24. september

Ændret forslag fremsendt: // 20 december 2002

Dato for vedtagelsen af den fælles holdning med kvalificeret flertal: // 21. Januar 2003

2- FORMÅLET MED KOMMISSIONENS FORSLAG

Hensigten med Kommissionens forslag til Europa-Parlamentets og Rådets beslutning er at iværksætte et integreret edb-system, der gør det muligt at følge og kontrollere punktafgiftspligtige varers bevægelser mellem medlemsstaterne (alkohol, tobak, mineralolier). Med dette integrerede system vil det være muligt at erstatte det administrative ledsagedokument - et dokument der for indeværende ledsager punktafgiftspligtige varer, der cirkulerer mellem medlemsstaterne under suspensionsordningen - med en edb-meddelelse, der sætter virksomhederne i forbindelse med hinanden gennem de relevante nationale administrationer.

Kommissionens forslag fastlægger medlemsstaternes og Kommissionens respektive forpligtelser med henblik på iværksættelsen af dette system og fastsætter et særligt budget til udvikling af de EU-relaterede elementer i systemet.

3- BEMÆRKNINGER TIL DEN FÆLLES HOLDNING

3.1 Generelt

Kommissionen noterer med tilfredshed, at Rådet har godkendt den almindelige tilgang i dens oprindelige forslag. Den konstaterer, at Rådet går ind for indførelsen af edb-systemet, således som det er beskrevet i forslaget.

3.2 KOMMENTARER TIL DE AF PARLAMENTET UNDER FØRSTEBEHANDLINGEN FREMLAGTE ÆNDRINGSFORSLAG

I sin fælles holdning har Rådet ikke medtaget alle Europa-Parlamentets ændringsforslag.

Blandt de ændringsforslag, der kan anses for at være helt eller delvis medtaget, er først og fremmest ændringsforslag 6. Målet kan betragtes som værende nået ved den ændring, Rådet har foretaget i artikel 2, stk. 1, i forslaget. Med hensyn til den hensigt, der ligger i ændringsforslag 1 og 7, er der i Rådets mødeprotokol indført en erklæring, som Kommissionen har tilsluttet sig. Ændringsforslag 11 har Rådet medtaget delvis (første del). Endelig har Rådet ligeledes medtaget ændringsforslag 5, der kun vedrører den engelske version.

Kommissionen er tilfreds med, at Rådet ikke har medtaget ændringsforslag 10, som den selv har forkastet, for det ville indebære en ændring af skatte- og afgiftsreglerne for punktafgiftspligtige varer, der er omfattet af Rådets direktiv 92/12/EØF af 25. februar 1992.

Kommissionen beklager imidlertid, at Europa-Parlamentets øvrige ændringsforslag, som den har godkendt enten i deres oprindelige form (ændringsforslag 2, 3, 4 og 9 og sidste del af 11) eller i en ny formulering (ændringsforslag 8), ikke er blevet medtaget. Kommissionen mener, at disse ændringsforslag forbedrer det oprindelige forslags indhold og rækkevidde.

3.3 NYE BESTEMMELSER INDFØJET AF RÅDET

Rådet har ændret indholdet i en række bestemmelser.

Disse indholdsmæssige ændringer vedrører først og fremmest beslutningens juridiske rækkevidde, idet Rådet med kvalificeret flertal ikke har ment, at Kommissionens forslag skulle ændre skatte- og afgiftsreglerne, men kun give Kommissionen og medlemsstaterne de finansielle og menneskelige ressourcer til at udvikle edb-systemet for kontrol med punktsafgiftspligtige varer og fastlægge de respektive forpligtelser til opnåelse heraf. Derfor har Rådet ændret de mål, der oprindeligt lå i artikel 1, stk. 2, litra b) og c), tilføjet betragtning 10 og ændret betragtning 3. Kommissionen kan acceptere Rådets holdning.

Dernæst vedrører Rådets ændringer tidsplanen. I denne forbindelse er artikel 2 og 12 blevet ændret. Systemet skal nu etableres i løbet af en periode på 6 år (i stedet for 5), der starter senest 12 måneder efter vedtagelsen af beslutningen (i stedet for 9), der forventes at ske den 1. januar 2003 (i stedet for tyvendedagen efter offentliggørelsen i De Europæiske Fællesskabers Tidende). Kommissionen støtter Rådet i dets holdning.

Endelig har Rådet i artikel 7 forenklet proceduren for forvaltningen af systemet ved at gøre punktafgiftsudvalget enekompetent i forbindelse med opfølgningen af systemets iværksættelse.

3.4 FORSLAGETS RETSGRUNDLAG

Kommissionen noterer med tilfredshed, at Rådet efter drøftelser og i overensstemmelse med Kommissionens oprindelige forslag endelig har vedtaget den fælles holdning med kvalificeret flertal på grundlag af artikel 95 i traktaten om oprettelse af Det Europæiske Fællesskab.

4- KONKLUSION

Kommissionen mener, at den fælles holdning er et acceptabelt kompromis, men beklager, at de af Parlamentets ændringsforslag, som den har accepteret, ikke er blevet medtaget i højere grad.

Kommissionen er imidlertid overbevist om, at Rådet og Parlamentet vil kunne finde en fælles løsning. Til dette formål har Kommissionen i sit ændrede forslag forelagt en kompromistekst, der tager sigte på at forene disse to institutioners holdninger.

5- RÅDETS OG KOMMISSIONENS ERKLÆRINGER TIL MØDEPROTOKOLLEN

Kommissionen og Rådet har til mødeprotokollen udstedt tre fælles erklæringer, der vedlægges denne meddelelse.

Formålet med den første erklæring er at understrege, at forslaget til beslutning ikke har skatte- eller afgiftsmæssig karakter, hvilket gør det berettiget at fremsætte forslaget på grundlag af artikel 95. Denne erklæring præciserer ligeledes, at enhver skatte- eller afgiftsmæssig bestemmelse, der har relation til anvendelsen af edb-systemet, skal vedtages ved ændring af Rådets direktiv 92/12/EØF.

Den anden erklæring tager sigte på at understrege, at der ved udarbejdelsen af de EU-relaterede elementer i systemet skal tages hensyn til muligheden for så vidt muligt at genanvende det nye datamatiserede forsendelsessystem.

Endelig er formålet med den tredje erklæring at fremføre, at instrumenter til dataudnyttelse i svigbekæmpelsesøjemed skal overholde den nationale lovgivning på dette område.

Statements for the minutes

Re Article 1

The Council and the Commission state that this Decision is a purely non-fiscal measure aiming at the improvement of the functioning of the internal market. Any fiscal aspects related to the use of the computerised system for the movement and surveillance of excisable products (EMCS) will require the adoption of the appropriate amendments of the Council Directive 92/12/EEC, in accordance with the provisions of the Treaty. This decision does not prejudice the legal basis of any future amendments of Directive 92/12/EEC.

Re Article 1 and 4

["The Council and the Commission note that, in the work on the Community components of the computerised system for the movement and surveillance of excisable products (EMCS), consideration is given to reusing as much of the New Computerized Transit System (NCTS) as possible, in order that the EMCS-system is compatible with and, if technically possible, integrated with the NCTS."]

Re Article 4(1)(b)

"The Council and the Commission state that, the instruments for the exploitation of data to combat fraud will respect national legislation in this area."